ദി ഫിലിംസ്റ്റാർ

സഞ്ജീവ് രാജ് സംവിധാനം ചെയ്ത് 2011-ൽ പുറത്തിറങ്ങിയ മലയാള ചലച്ചിത്രമാണ് ദി ഫിലിംസ്റ്റാർ. ദിലീപും കലാഭവൻ മണിയും പ്രധാന കഥാപാത്രങ്ങളെ അവതരിപ്പിക്കുമ്പോൾ മുക്തയും രംഭയും ചിത്രത്തിൽ നായിക കഥാപാത്രങ്ങളെ അവതരിപ്പിക്കുന്നു. ഒരു സിനിമാതാരവും ഗ്രാമീണനും തമ്മിലുള്ള ബന്ധമാണ് ചിത്രം വിവരിക്കുന്നത്.

 കഥ 
സ്വന്തം ജീവിതത്തിന്റെയും കഷ്ടപ്പാടുകളുടെയും കഥ എഴുതുന്ന നന്ദഗോപൻ എന്ന ഗ്രാമീണനായ യുവാവ് അതിനെ ആസ്പദമാക്കി ഒരു സിനിമ തെന്നിന്ത്യൻ സൂപ്പർസ്റ്റാറായ സൂര്യകിരണിനെ നായകനാക്കി ചെയ്യണമെന്ന് ആഗ്രഹിക്കുന്നതാണ് കഥ. ഒടുവിൽ ഒരു രാത്രി കൂടിക്കാഴ്‌ച നടക്കുമ്പോൾ, സിനിമ നിർമ്മിക്കാനുള്ള ആശയം അവസാനിപ്പിച്ച് തിരക്കഥ ഉപേക്ഷിക്കുന്ന നന്ദനോട് താരം മോശമായി പെരുമാറുന്നു. എല്ലായ്‌പ്പോഴും കഠിനമായ വഴിയിലൂടെ ഉയർന്നുവന്നവനാണെന്ന് വീമ്പിളക്കുന്ന സൂര്യകിരൺ പിന്നീട് തിരക്കഥ വായിക്കുകയും തന്റെ തീരുമാനത്തിൽ നിന്ന് വ്യതിചലിക്കുകയും സിനിമ ചെയ്യാൻ തീരുമാനിക്കുകയും ചെയ്യുന്നു.

വ്യവസായവൽക്കരണവും പ്രാദേശിക രാഷ്ട്രീയക്കാരുടെ വഞ്ചനയും മൂലം സ്വന്തം മണ്ണിൽ അഭയാർത്ഥികളായി മാറിയ ഗ്രാമീണരെക്കുറിച്ചാണ് നന്ദന്റെ തിരക്കഥ പറയുന്നത്. ഗ്രാമവാസികളിൽ ഒരാളായ കമ്മ്യൂണിസ്റ്റ് പാർട്ടിയുടെ പ്രവർത്തകനായ സഖാവ് രാഘവൻ ദുരൂഹ സാഹചര്യത്തിൽ മരിക്കുന്നു. നന്ദഗോപൻ അദ്ദേഹത്തിന്റെ കൊലപാതകത്തിന് പിന്നിലെ സത്യം അനാവരണം ചെയ്യാൻ ശ്രമിക്കുകയും ക്രൂരമായി ആക്രമിക്കപ്പെടുകയും ചെയ്യുന്നു. കുടുംബം അവനെ മംഗലാപുരത്തേക്ക് അയച്ചു. അവിടെ അദ്ദേഹം അക്കൗണ്ടന്റായി ജോലി ചെയ്യുന്നു. കൂടാതെ സൂര്യകിരണിനെ വെച്ച് ഒരു സിനിമയാക്കാൻ ആഗ്രഹിക്കുന്ന തിരക്കഥ എഴുതുകയും ചെയ്യുന്നു. മന്ത്രി തമ്പാന്റെ നേതൃത്വത്തിലുള്ള രാഷ്ട്രീയക്കാരുടെ ഒരു കൂട്ടം പ്രതിബന്ധങ്ങളെ മറികടന്ന് സൂര്യകിരൺ നന്ദന്റെ സ്വപ്ന പദ്ധതി ആവിഷ്കരിക്കുന്നത് സിനിമ കാണിക്കുന്നു.

 അഭിനേതാക്കൾ 

 ദിലീപ് - നന്ദഗോപൻ/നന്ദു
 കലാഭവൻ മണി - സൂപ്പർസ്റ്റാർ സൂര്യകിരൺ/കണ്ണൻ
 മുക്ത - ഗൗരി, നന്ദഗോപന്റെ സഹോദരി
 രംഭ - ചലച്ചിത്ര താരം
 തലൈവാസൽ വിജയ് - സഖാവ് രാഘവൻ
 ജഗതി ശ്രീകുമാർ
 ഗംഗ
 വിജയരാഘവൻ
 ചാലി പാല - വരദരാജ ചെട്ടിയാർ
 സലിംകുമാർ
 നാരായണൻകുട്ടി
 അശോകൻ
 വത്സല മേനോൻ - പങ്കജാക്ഷി
 ദേവൻ - തമ്പാൻ
 സുരാജ് വെഞ്ഞാറമൂട്
 ബാബുരാജ്
 സാദിഖ്
 അനില ശ്രീകുമാർ - ജാനകി
 ജിജൊയ് രാജഗോപാൽ - സ്റ്റീഫൻ

 അവലംബം 

 ബാഹ്യ ലിങ്കുകൾ 

 http://entertainment.oneindia.in/malayalam/top-stories/2010/dileep-scriptwriter-superstar-260310.html 
 http://www.nowrunning.com/movie/7057/malayalam/film-star/index.htm 
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ